دستونک
( بالاچ گُل )
گم ءِ آس ءَ دلے تھنا سُچان اِنت
کنان اِنت وشیاں مانا سُچان اِنت
تئی یاتانی جمبر شنزگ ءَ آں
کہ مرچی چونے آزمان ءَ سُچان اِنت
مئے چماں آس روک اِنت بیت کرنے
مئے چماں کسے بے نان ءَ سُچان اِنت
ابیتکی ءَ وتی ھرجان کرتگ
شپ ءِ نیم ءَ کہ دیوان ءَ سُچان اِنت
وتی لوٹوکاں اینچو گم مہ دے دوست
اے گران ئے وھد ءَ ارزان ءَ سُچان اِنت
بلوچ ءَ را نہ بیت لوگے پہ نام ءَ
وتی آ پُرشتگیں بان ءَ سُچان اِنت
توامیں زندگی پہ درد گوستگ
توامیں اُمر بے مانا سُچان اِنت